[pic] | EUROOPA ÜHENDUSTE KOMISJON |

Brüssel 3.7.2009

KOM(2009) 335 lõplik

KOMISJONI ARUANNE

KOMITEEDE TEGEVUSE KOHTA 2008. AASTAL {SEC(2009) 913}

KOMISJONI ARUANNE

KOMITEEDE TEGEVUSE KOHTA 2008. AASTAL

Vastavalt nõukogu 28. juuni 1999. aasta otsuse 1999/468/EÜ (edaspidi „komiteemenetluse otsus”) artikli 7 lõikele 4 esitab komisjon aruande komiteede tegevuse kohta 2008. aastal. Käesolev aruanne sisaldab ülevaadet komiteemenetluse arengu kohta, ülevaadet komiteede tegevusest ja lisa üksikasjaliku statistikaga eri komiteede töö kohta[1].

1. Ülevaade komiteemenetluse hiljutisest arengust

1.1. Komiteemenetluse reformi rakendamine (nõukogu otsus 2006/512/EÜ, millega muudetakse nõukogu otsust 1999/468/EÜ)

1.1.1. Vastavusseviimine

Vastavusseviimise eesmärk on viia kehtivad põhiõigusaktid kooskõlla uue kontrolliga regulatiivmenetlusega, mis võeti kasutusele nõukogu otsusega 2006/512/EÜ. Vastavusseviimine jätkus 2008. aastal,[2] kui Euroopa Parlament ja nõukogu võtsid 11. märtsil 2008[3] vastu esimese osa esmajärjekorras muutmist vajavatest õigusaktidest; sellele järgnes 22. oktoobril 2008 kahe koondmääruse vastuvõtmine: esimene koondmäärus[4] ja kolmas koondmäärus,[5] millega koondatakse üheks dokumendiks ja muudetakse vastavalt 59 ja 4 põhiõigusakti. Teine koondmäärus,[6] mis hõlmab 47 põhiõigusakti, võeti vastu 11. märtsil 2009.

2008. aasta veebruaris võttis komisjon vastu ettepaneku neljanda koondmääruse[7] kohta, mis hõlmab 46 õigusakti vastavusseviimist.

Lisaks sellele taotles Euroopa Parlament 23. septembri 2008. aasta resolutsioonis, et komisjon esitaks ettepanekud 14 täiendava põhiõigusakti vastavusseviimise kohta. Komisjon vaatas kõnealused õigusaktid põhjalikult läbi, kuid ei pidanud sobivaks esitada ettepanekut kõigi nende kohta, sest muu hulgas oli mõni õigusakt juba viidud vastavusse muude õigusaktidega või oli komisjon arvamusel, et nendes sisalduvate rakendusvolituste suhtes ei tule kohaldada kontrolliga regulatiivmenetlust. Selle hindamise tulemusel võttis komisjon 30. märtsil 2009 vastu ettepaneku viimase viienda koondmääruse kohta, mis hõlmab kahte põhiõigusakti[8].

1.1.2. Institutsioonidevahelise kokkuleppe läbivaatamine

Euroopa Parlamendi ja komisjoni vaheline läbivaadatud institutsioonidevaheline kokkulepe komiteemenetluse otsuse rakendamise kohta võeti vastu 3. juunil 2008[9]. Läbivaatamisega viiakse kokkulepe kooskõlla nõukogu otsusega 2006/512/EÜ tehtud muudatustega komiteemenetluses, eelkõige kontrolliga regulatiivmenetlusega ning otsusele lisatud läbipaistvuse ja parandatud komiteemenetluse dokumentide registri nõuetega[10]. Lisaks sellele on läbivaadatud kokkuleppe eesmärk muuta kahe institutsiooni vahel olemasolev kord sujuvaks.

1.1.3. Komiteemenetlus ja läbipaistvus: komiteemenetluse dokumentide register ja arhiiv

Komiteemenetluse otsuse artikli 7 lõiget 3 käsitlevas avalduses (läbipaistvusavalduses)[11] võttis komisjon endale kohustuse parandada komiteemenetluse dokumentide registri toimimist, et aidata Euroopa Parlamendil järgida paremini komiteemenetluse erinevaid etappe ja ajakava ning eristada parlamendile edastatud erinevat tüüpi dokumente.

Komiteemenetluse otsuse reformiga kaasneva meetmena töötas komisjon välja uue ja palju parema registri, et Euroopa Parlament ja kogu üldsus saaks selles sisalduvaid dokumente ja muud asjaomast teavet kasutada läbipaistvamalt ja süstemaatilisemalt. Uus register hakkas tööle 1. aprillil 2008[12].

1.2. Kohtupraktika areng

Euroopa Kohus tühistas 1. aprilli 2008. aasta kohtuotsusega (liidetud kohtasjades C-14/06 ja C-295/06, Euroopa Parlament ja Taani Kuningriik v. Euroopa Ühenduste Komisjon) komisjoni otsuse 2005/717/EÜ[13] (millega muudetakse tehnika arenguga kohandamise eesmärgil elektri- ja elektroonikaseadmetes teatavate ohtlike ainete kasutamise piiramist käsitleva direktiivi[14] lisa seoses dekabromodifenüüleetri (edaspidi „10-BDE”) vabastamisega polümeersetes kasutusviisides) lisa punkti 2. Kohus teatas, et kõnealust sätet tuleb siiski lugeda kehtivaks 30. juunini 2008 (k.a).

Kohus jõudis järeldusele, et otsus, mis oli samaväärne 10-BDE üldise vabastamisega kasutamiseks elektri- ja elektroonikaseadmetes, võeti vastu ajal, kui ühenduse seadusandja poolt tehnika arenguga kohandamise eesmärgil elektri- ja elektroonikaseadmetes teatavate ohtlike ainete kasutamise piiramist käsitleva direktiivi artikli 5 lõikes 1 sätestatud tingimused ei olnud täidetud ja olid vastuolus eesmärgiga, mida seadusandja taotles, kehtestades kõnealuses direktiivis viidatud komponentide keelustamise põhimõtte. 10-BDE vabastamist käsitleva otsuse vastuvõtmisega rikkus komisjon seega artikli 5 lõiget 1.

Kohus kinnitab seega üldpõhimõtet, et rakendusvolituste kasutamisel võib komisjon vastu võtta kõik meetmed, mis on vajalikud või nõuetekohased põhiõigusakti rakendamiseks, tingimusel et need ei ole põhiõigusaktiga vastuolus.

2. Ülevaade tegevusest

2.1 Komiteede ja kohtumiste arv

Oluline on teha vahet komiteemenetluse komiteede ja muude üksuste, eelkõige komisjoni enda moodustatud eksperdirühmade vahel. Viimati nimetatud annavad komisjonile ekspertnõu poliitika ettevalmistamises ja rakendamises, samal ajal kui komiteemenetluse komiteed abistavad komisjoni sellele põhiõigusaktidega antud rakendusvolituste kasutamises. Käesolev aruanne keskendub üksnes komiteemenetluse komiteedele. Komiteemenetluse komiteede arv on esitatud tegevusvaldkondade kaupa (vt I tabel ) 31. detsembri 2008. aasta seisuga. Võrdluseks on toodud ka eelmise aasta arvnäitajad (seisuga 31. detsember 2007).

I TABEL – Komiteesid kokku

Poliitikavaldkond | 2007 | 2008 |

Ettevõtlus ja tööstus (ENTR) | 33 | 34 |

Tööhõive, sotsiaalküsimused ja võrdsed võimalused (EMPL) | 4 | 5 |

Põllumajandus ja maaelu areng (AGRI) | 31 | 28 |

Transport ja energeetika (TREN) | 35 | 36 |

Keskkond (ENV) | 35 | 35 |

Teadusuuringud (RTD) | 5 | 6 |

Infoühiskond ja meedia (INFSO) | 9 | 9 |

Kalandus ja merendus (MARE) | 4 | 4 |

Siseturg (MARKT) | 13 | 14 |

Regionaalpoliitika (REGIO) | 1 | 1 |

Maksukorraldus ja tolliliit (TAXUD) | 11 | 10 |

Haridus ja kultuur (EAC) | 6 | 7 |

Tervise- ja tarbijaküsimused (SANCO) | 17 | 17 |

Õigus, vabadus ja julgeolek (JLS) | 21 | 24 |

Välissuhted RELEX) | 3 | 3 |

Kaubandus (TRADE) | 12 | 12 |

Laienemine (ELARG) | 3 | 3 |

EuropeAid (AIDCO) | 9 | 8 |

Humanitaarabi (ECHO) | 1 | 1 |

Statistika (ESTAT) | 9 | 9 |

Eelarve (BUDG) | 2 | 2 |

Euroopa Pettustevastane Amet (OLAF) | 1 | 1 |

Infotehnoloogia (DIGIT) | 1 | 1 |

KOKKU | 266 | 270 |

Komiteemenetluse komiteesid saab üldjoontes rühmitada menetluse liigi järgi (nõuandev menetlus, korralduskomitee menetlus, regulatiivkomitee menetlus, kontrolliga regulatiivmenetlus ja kaitsemeetmete menetlus – vaata II tabelit). Et teatavad komiteed kohaldavad mitut menetlust (nõuandemenetlusest kuni regulatiivkomitee menetluseni ja lisaks kaitsemeetmete menetlust), ei ole neid arvestatud ühte menetlust kohaldavate komiteede arvu määramisel.

II TABEL – KOMITEEDE ARV MENETLUSTE LIIKIDE KAUPA (2008)

Menetluse liik | Mitut menetluse liiki kasutavad komiteed |

Nõuande-menetlus | Korraldus-komitee- menetlus | Regulatiiv-komitee- menetlus | Kontrolliga regulatiiv-menetlus | Kaitse-meetmete menetlus |

ENTR | 6 | 3 | 15 | 0 | 0 | 10 |

EMPL | 2 | 0 | 2 | 0 | 0 | 1 |

AGRI | 0 | 19 | 5 | 0 | 0 | 4 |

TREN | 3 | 3 | 9 | 0 | 0 | 21 |

ENV | 0 | 2 | 21 | 0 | 0 | 13 |

RTD | 0 | 2 | 0 | 0 | 0 | 4 |

INFSO | 0 | 4 | 0 | 0 | 0 | 5 |

MARE | 0 | 1 | 0 | 0 | 0 | 3 |

MARKT | 1 | 1 | 7 | 2 | 0 | 3 |

REGIO | 0 | 0 | 0 | 0 | 0 | 1 |

TAXUD | 1 | 3 | 5 | 0 | 0 | 1 |

EAC | 1 | 1 | 0 | 0 | 0 | 5 |

SANCO | 2 | 0 | 8 | 0 | 0 | 7 |

JLS | 4 | 1 | 4 | 2 | 0 | 13 |

RELEX | 0 | 2 | 0 | 0 | 0 | 1 |

TRADE | 3 | 3 | 3 | 0 | 0 | 2 |

ELARG | 0 | 3 | 0 | 0 | 0 | 0 |

AIDCO | 0 | 7 | 0 | 0 | 0 | 1 |

ECHO | 0 | 0 | 0 | 0 | 0 | 1 |

ESTAT | 0 | 3 | 2 | 0 | 0 | 4 |

BUDG | 1 | 0 | 1 | 0 | 0 | 0 |

OLAF | 0 | 0 | 1 | 0 | 0 | 0 |

DIGIT | 0 | 1 | 0 | 0 | 0 | 0 |

KOKKU | 24 | 59 | 83 | 4 | 0 | 100 |

Arvud näitavad, et umbes 31 % komiteedest (83 komiteed 270-st) töötab vaid regulatiivkomitee menetluse alusel, korralduskomitee menetluse alusel töötavaid komiteesid on vähem (59). Kuid enamik komiteesid (37 %) töötavad mitme menetluse alusel (100 komiteed 270-st). Poliitikavaldkondade võrdlemine näitab, et eri poliitikavaldkondades kasutatakse eri menetlusliike eri ulatuses. Teatavates poliitikasektorites on märgatav ühe menetlusliigi tugev ülekaal teistega võrreldes: näiteks transpordi ja energeetikavaldkond , keskkonnapoliitika ning ettevõtluse ja tööstuse valdkond kasutavad oma töös palju regulatiivkomitee menetluse alusel tegutsevaid komiteesid, samal ajal kui põllumajanduse valdkonnas töötab palju komiteesid korralduskomitee menetluse alusel.

Komiteemenetluse alusel tegutsemise aktiivsust ei näita üksnes komiteede arv. 2008. aastal peetud koosolekute arv peegeldab töö üldist intensiivsust, samuti töö intensiivsust valdkonniti ja üksikute komiteede tasandil ( III tabel ).

III TABEL – KOOSOLEKUTE ARV

2007 | 2008 | 2007 | 2008 |

ENTR | 42 | 57 | SANCO | 167 | 123 |

EMPL | 5 | 4 | JLS | 31 | 37 |

AGRI | 256 | 226 | RELEX | 4 | 4 |

TREN | 67 | 60 | TRADE | 23 | 24 |

ENV | 75 | 57 | ELARG | 12 | 6 |

RTD | 60 | 62 | AIDCO | 35 | 38 |

INFSO | 30 | 28 | ECHO | 7 | 6 |

MARE | 17 | 15 | ESTAT | 19 | 16 |

MARKT | 43 | 42 | BUDG | 7 | 5 |

REGIO | 9 | 9 | OLAF | 3 | 3 |

TAXUD | 91 | 114 | DIGIT | 3 | 3 |

EAC | 15 | 14 | KOKKU | 1.021 | 953 |

Nagu 2007. aastal, peeti ka nüüd kõige rohkem koosolekuid põllumajanduse valdkonnas (226 koosolekut), sest erinevate põllumajandusturgude juhtimine nõuab sagedasi koosolekuid. Põllumajandusele järgnevad tervise- ja tarbijaküsimused (123 koosolekuga) ning maksu- ja tolliliit (114 koosolekuga).

2.2 Arvamuste arv ja rakendusmeetmed

Nagu eelmiseski aruandes, esitatakse käesolevas aruandes ülevaade komiteede esitatud ametlikest arvamustest ja rakendusmeetmetest (st õigusaktid, haldus- ja finantsotsused), mis komisjon on nende tulemusena vastu võtnud[15]. Need näitajad kirjeldavad komiteede töö konkreetset tulemust (vt IV tabel ). 2008. aastal esitasid komiteed kokku 2185 arvamust (2007. aastal 2613 arvamust); komisjonis vastu võetud rakendusmeetmete arv oli 2 022 (2007. aastal 2 522).

IV TABEL – Arvamuste ja vastuvõetud rakendusmeetmete arv (2008)

Arvamused | Rakendusmeetmed | Arvamused | Rakendusmeetmed |

ENTR | 362 | 307 | SANCO | 358 | 311 |

EMPL | 21 | 20 | JLS | 117 | 106 |

AGRI | 456 | 439 | RELEX | 0 | 0 |

TREN | 68 | 63 | TRADE | 11 | 12 |

ENV | 78 | 85 | ELARG | 69 | 69 |

RTD | 168 | 168 | AIDCO | 115 | 110 |

INFSO | 79 | 79 | ECHO | 47 | 47 |

MARE | 39 | 39 | ESTAT | 23 | 20 |

MARKT | 26 | 16 | BUDG | 4 | 6 |

REGIO | 4 | 0 | OLAF | 3 | 0 |

TAXUD | 65 | 55 | DIGIT | 1 | 1 |

EAC | 71 | 69 | KOKKU | 2.185 | 2.022 |

Teatavates poliitikavaldkondades ( põllumajandus (439), ettevõtlus (307), tervise- ja tarbijaküsimused (311), teadusuuringud (168) ja EuropeAid (110)) vastu võetud rakendusmeetmete suur hulk kajastab taas komisjonile delegeeritud töö intensiivsust asjaomastes valdkondades[16]. Võrreldes eelmise aastaga vähenes meetmete arv eelkõige põllumajanduses (439 rakendusmeedet 2008. aastal, võrreldes 963 meetmega 2007. aastal) ja EuropeAidi puhul (110 meedet 2008. aastal, võrreldes 388 meetmega 2007. aastal).

2.3 Kontrolliga regulatiivmenetluse kasutamine

IV tabelis esitatud arvud vastuvõetud rakendusmeetmete kohta sisaldavad ka neid meetmeid, mis võeti vastu vastavalt kontrolliga regulatiivmenetlusele. Kokku oli selliseid meetmeid 2008. aastal 71 ja kõige rohkem kasutati kõnealust menetlust keskkonna valdkonnas (21 meedet), millele järgnes ettevõtluse ja tööstuse valdkond (13) (vt V tabel ).

Nõukogu ja Euroopa Parlament on kasutanud oma vetoõigust seoses meetmete eelnõudega ainult 10 % juhtudest (7 meedet).

- Nõukogu oli vastu kuue meetme eelnõu vastuvõtmisele keskkonna valdkonnas, sest need ületasid põhiõigusaktis sätestatud rakendusvolitusi niivõrd, kuivõrd nendega nõuti liikmesriikidelt, et nad teataksid oma ülevõtmismeetmetest vastavustabelite vormis. Selle tulemusel jättis komisjon vaidlustatud sätted meetmete eelnõudest välja ja esitas need muudetud kujul uuesti pädevatele komiteedele.

- Euroopa Parlament oli vastu ühe meetme eelnõu vastuvõtmisele siseturu valdkonnas, sest sellega ületati põhiõigusaktis sätestatud rakendusvolitusi niivõrd, kuivõrd see sisaldas sätet, mis väljus tehnilise kohanduse piiridest, ja seda eelnõu oleks tulnud käsitleda kooskõlas kaasotsustamismenetlusega. Selle tulemusel jättis komisjon vaidlustatud sätte välja ja esitas meetme eelnõu muudetud kujul uuesti pädevale komiteele.

V TABEL – VASTAVALT KONTROLLIGA REGULATIIVMENETLUSELE VASTUVÕETUD RAKENDUSMEETMETE ARV (2008)

Vastavalt kontrolliga regulatiivmenetlusele vastuvõetud meetmete arv | Nende kordade arv, kui Euroopa Parlament oli vastu kontrolliga regulatiivmenetluse alusel meetme eelnõu vastuvõtmisele | Nende kordade arv, kui nõukogu oli vastu kontrolliga regulatiivmenetluse alusel meetme eelnõu vastuvõtmisele |

ENTR | 13 | 0 | 0 |

EMPL | 0 | 0 | 0 |

AGRI | 0 | 0 | 0 |

TREN | 9 | 0 | 0 |

ENV | 21 | 0 | 6 |

RTD | 0 | 0 | 0 |

INFSO | 0 | 0 | 0 |

MARE | 0 | 0 | 0 |

MARKT | 10 | 1 | 0 |

REGIO | 0 | 0 | 0 |

TAXUD | 8 | 0 | 0 |

EAC | 0 | 0 | 0 |

SANCO | 3 | 0 | 0 |

JLS | 0 | 0 | 0 |

RELEX | 0 | 0 | 0 |

TRADE | 0 | 0 | 0 |

ELARG | 0 | 0 | 0 |

AIDCO | 0 | 0 | 0 |

ECHO | 0 | 0 | 0 |

ESTAT | 3 | 0 | 0 |

BUDG | 4 | 0 | 0 |

OLAF | 0 | 0 | 0 |

DIGIT | 0 | 0 | 0 |

KOKKU | 71 | 1 | 6 |

3. ÜKSIKASJALIK TEAVE KOMITEEDE TEGEVUSE KOHTA

Käesoleva aruande lisas on esitatud üksikasjalik teave eri komiteede tegevuse kohta 2008. aastal, mis on liigitatud komisjoni asjaomaste osakondade alusel. Lisa sisaldab ka teavet komiteede arvus toimunud muutuste kohta ja eriolukordade kohta seoses konkreetsete meetmete eelnõudega, näiteks tagasilükkavad arvamused, eelnõude suunamine nõukogule ja nõukogu või parlamendi vastuseis kontrolliga regulatiivmenetluse alusel.

[1] Lisa on esitatud eraldi komisjoni töödokumendina.

[2] Rohkem teavet vastavusseviimise tausta ja sel eesmärgil 2007. aastal astutud sammude kohta vt komisjoni aruannete komiteede töö kohta 2007. aastal (KOM (2008)844 (lõplik)).

[3] ELT L 76, 19.3.2008; ELT L 81, 20.3.2008; ELT L 97, 9.4.2008.

[4] Määrus (EÜ) nr 1137/2008, ELT L 311, 21.11.2008, lk 1.

[5] Määrus (EÜ) nr 1103/2008, ELT L 304, 14.11.2008, lk 80.

[6] ELT L 87, 31.3.2009, lk 109.

[7] KOM (2008) 71.

[8] KOM (2009) 142.

[9] ELT C 143, 10.6.2008, lk 1.

[10] ELT C 171, 22.7.2006, lk 21.

[11] ELT C 171, 22.7.2006, lk 21.

[12] http://ec.europa.eu/transparency/regcomitology/index_en.htm.

[13] Otsus 2005/717/EÜ, 13. oktoober 2005.

[14] Euroopa Parlamendi ja nõukogu direktiiv 2002/95/EÜ teatavate ohtlike ainete kasutamise piiramise kohta elektri- ja elektroonikaseadmetes.

[15] Tuleb tähele panna, et mis tahes aastal võib esineda arvamuste arvu ja rakendusmeetmete arvu lahknevusi. Lahknevuste põhjuseid selgitatakse lisa sissejuhatuses.

[16] Tuleb märkida, et ainuüksi vastuvõetud meetmete arv ei näita tehtud otsuste poliitilist, majanduslikku ega rahalist tähtsust.